Referat af generalforsamling 2019

* Velkomst v. formand Anita M. Nielsen
* Valg af dirigent, referent og stemmetæller

Anita er dirigent. Jane er referent. Majken er stemmetæller.

* Formandens beretning:

Allerførst hjertelig velkommen til jer alle, dejligt at se jer der har lyst til at deltage i året generalforsamling og gøre en forskel for Holmeå Kunstforening.

Vi er en rigtig dejlig forening, hvor vi har det rigtig godt sammen (er i hvert fald mit indtryk), selvom jeg også har været lidt efter jer alle med respons på referater eller andet jeg har tilsendt jer. Jeg synes vi er blevet langt bedre til at fordele arbejdet og være effektive til møderne 😉, så det er faktisk begrænset, hvor mange møder vi har haft i årets løb.

Vi konstituerede os i maj mdr. 2018, således:

* **Jane – næstformand** med god sparring / hjælp til mig og desuden vores IT dame med bl.a. det overordnede ansvar for kursustilmeldinger, videreformidling af antal m.m. til de kursusansvarlige (som I hører mere om senere).
* **Majken – kassere** med udfærdigelse af regnskab, indsendelse af div. til kommunen og tømning af vores postkasse.
* **Søren – 1. suppleant**, som trådte ind i bestyrelsen med det samme, da Kirsten sprang fra før hun rigtig fik startet. Han er desuden vores IT mand, som har forenklet hjemmesiden og udfærdiget kursusplakater til hhv. voksen og børne programmerne.
* **Birthe – 2. suppleant** og til dels vores fb-ansvarlige samt oprydder-/blomster-/støvsuger dame
* **Marianne – bestyrelsesmedlem** som hjælper, hvor der er behov og også er oprydder-/blomster-/støvsuger dame.
* **Hanne – bestyrelsesmedlem** som er specielt god til at hive Grindsted piger til kurser og god sparring iøvrigt
* **Tage – bestyrelsesmedlem** og alt mulig mand; som har malet, ageret elektriker, er udstillings ansvarlig på malerier m.m. på kro og i Huset. Han har desuden søgt om midler til gavlprojektet og været primos-motor på Hammer-søm projektet med børn i Steens værksted.
* **Karin – bestyrelsesmedlem**, som også har været god sparring og sørget godt for os, ikke mindst til nogle bestyrelsesmøder, hvor vi f.eks. sidst fik både vin, chokolade og gifler med kødfyld.
* **Mig selv sagde hunden – formand** med bl.a. budgetlægning til kommunen, lave mødeindkaldelser og oftest referatskrivning, billedskoleplanlægger med markeds-føring til skoler m.m. samt voksen programudfærdigelse klar til hjemmeside og ovnfylder og brænder.

Søren, Karin og Tage har desuden været udvalgt gruppe til at tage sig af **projektet Gavl**, som der kommer mere om senere.

Og vi har haft **kursusansvarlige,** som hver især har taget sig af aftalerne med underviser, låse op og i, aflønning, tage billeder m.m. Det vil I også høre mere om, fra de respektive eller en der har medvirkende på kurset.

Jeg vil afslutte med at sige alle stor tak for deres positive engagement og håber vi kan fortsætte næste år. For selvom vi ikke har haft voldsom stor aktivitet, er det da alligevel blevet til et bredt udvalg af forskellige kurser, som er afviklet med ok tilslutning og når bare tingene alt i alt kan løbe rundt, tænker jeg vi skal være tilfredse og tænke ’tæring efter næring’ 😉 for der skal arbejdes ihærdigt i dag, for at få fulde hold, hvor udbuddet er stort rundt omkring.

Som lidt nyt tog vi dog i år initiativ til at afholde et debatskabende møde i ’Huset’ i dec. mdr., idet vi havde en pose penge øremærket det, grundet vi har aftenskolestatus og derved får 10 % af undervisningspuljen til et sådan formål årligt. Vi kom vidt omkring i forhold til mødeindhold, hvor det endte ud i, at Søren inviterede Claus fra Anna Dorthea teateret i Kolding, som havde vundet kulturprisen i Kolding kommune. Han lavede et indledende foredrag med hans arbejde fra konkurs ramt teater til nu yderst velfungerende teater med stort overskud, som var perfekt i forhold til at præsentere en ny Hovborg idee´, med et kommende sundheds-/kultur-/naturhus med salg af bl.a. kurser/events af flere dages varighed, som kan være attraktiv i forhold til udvikling og ikke afvikling af Hovborg. Der kom knap 40 til mødet, men selvom alle fandt ide´en god, var der ikke velvilje til hverken fra lokalråd eller andre, om at give en økonomisk eller arbejdsmæssig hånds-rækning til projektet, så der arbejdes nu ind til videre egenhændigt videre. Kunstforeningen har aldrig været tænkt som dem der skulle stå alene for projektet, men da de fleste af os er lokalforankrede og gerne ville gøre os bemærkede, som også en aktiv forening, var vi enige om at ’sætte os på landkortet’ i Hovborg – og tak for det, for det lykkedes 😊

Ordet gives nu videre til de forskellige i bestyrelsen, som hver især vil fortælle lidt om det de har medvirket til i løbet af året.

Anita raku: Der har været afviklet 4 raku kurser i foråret og 2 i efteråret med god tilslutning. Kursisterne har været vildt engagerede og glade for deres færdige raku-ting.

* Bestyrelsens beretninger:

Hanne: om billedkunst kurser med Bente Stamp; højskolelærer fra Engelsholm. Succes. Glade deltagere.

Ny dato med Anne Mette Højer Nielsen er aftalt til efteråret med Anita.

Ny dato med Bente Stamp skal aftales til kommende forår.

Birthe: Om Paverpol = formning og limning. Vejrbestandig. Det var spændende, men der var måske for lidt tid. Deltagerne havde det sjovt med det. Der er kommende kursus i maj.

Kunne evt. overvejes til Børnebilledskolen at lave skalle-skåle.

Marianne: Om blomsterkursus med blomsterbinder Tina Vinter Nielsen. Vil gerne undervise igen (Marianne aftaler det). 3 kurser med hvert sit emne. God tilslutning til vinterkurset. Ikke nok tilmeldinger til forårskurset.

Jane: Om Smykkekursus. Forårskurset var en succes, der blev aftalt nye datoer for efteråret, men det blev desværre aflyst, da deltagere ikke kunne alligevel. Britta Weinhoefer var underviser. Der blev arbejdet med både flydende porcelænsler og udrulningsler.

Tage: Om Børnebilledskole – Træ/hammer/søm og ”Kaffe m. Kurt” som en ekstra dag, hvor insekthotellet skulle sættes ud. Laver lastbiler og insekthotel. Insekthotellet blev givet til Hovborg og står nu i anlægget. 7 børn deltog. Kun denne ene workshop ud af 5 blev til noget. Børnene ville gerne have haft et længere træ-forløb.

Tage: Om udstilling på Hovborg Kro med billeder fra Børnebilledskolen + billeder i mødelokalet i Huset i ca. 4 måneder. Tage står for udskiftning. Tage efterspørger en montre til udstilling. Anita kan udlåne en. Tage laver skriv til Hovborg net og HUIF blad om hver ny udstilling. Udstillingen skal skifte mellem lokale og udefrakommende ”kunstnere”.

Tage: Om gavlprojekt: Et billede med natur, kultur, historie i et maleri. Søren har lavet et billede med en isfugl og mølle. Træerne udenfor skal indgå i billedet – så det bliver 3 dimensionelt. Gammel maler i Holsted vil sponsere maling og lift. Vi afventer svar fra Vejen Kommune, om de vil give bidrag til pladeopsætningen i stedet for pudsning af muren.

* Kassererens aflæggelse af foreningens regnskab

Gennemgået. Ingen bemærkninger. De skæve tal skyldes, at betalingsmodulet Stripe trækker gebyr beløb ved overførsler. Flot arbejde af kassereren.

* Fastsættelse af kontingent

Forslag på, at medlemskontingent ændres. Priserne nedsættes, så man ved deltagelse på kursus bliver automatisk medlem efterfølgende og har ret til tilkøb af nøgle.

Der kan tilkøbes adgang til Galleriet ved at få en nøgle til 200 kr. i depositum. Kan kun købes af medlemmer. Man får 200 kr retur ved returnering.

Støttemedlemsskab 100 kr.

Ved deltagelse på kursus er deltager automatisk medlem efterfølgende og har ret til tilkøb af nøgle.

Der skal ikke længere være rabat på kurser. Medlemmer kan være med i lodtrækning til generalforsamling og fri deltagelse i medlemsarrangementer.

Priserne på kurserne er nedjusteret efter, at der ikke længere skal gives rabat.

Gamle nøgler kan ikke indleveres og få indfriet depositum.

Der arbejdes løbende på at give forskellige medlemsfordele på hjemmeside og facebookside.

Fordele til bestyrelsesmedlemmer, suppleanter og kasserer er gratis nøgle og 300 kr. til et valgfrit kursus. Er kurset billigere får man ikke penge retur.

* Behandling af indkomne forslag

Ingen indkomne forslag

* Valg af bestyrelsesmedlemmer og suppleanter– hele bestyrelsen ønsker at forsætte. På valg er Anita M. Nielsen, Karin Holm, Birthe Pedersen, Søren Brandbyge.

Alle er genvalgt. Simone Freiheit Christiansen vil gerne deltage på suppleant niveau.

* Valg af revisor

Vi spørger Charlotte Klausen om hun vil være det igen.

* Evt. – nye forslag

Der er ikke kommet noget ind til evt. Men der kommer forslag undervejs i mødet:

* Hanne foreslår, at vi sender Forårs- og Efterårsprogram ud til tidligere kursusdeltagere, da vi har deres mailadresse. Vi skal huske at spørge alle om lov først – gøres i Mailchimp (Søren undersøger).
* Vedr. Børnebilledskolen: Overveje 3 workshops i stedet for 5. + Længere træforløb. Planlægningen af Billedskolen laves inden sommerferien, så vi har noget klar til August til Landsbyfestival og skolestart.
* Tage foreslår, at udstillere får en nøgle til mødelokalet i HUSET, så der kan inviteres til at komme og se udstillingen. Det vil han arbejde videre med.
* Kunne forberedelser til RAKU kurser uddeles på flere hænder?

* Lodtrækning